### | | | | --- | --- | | | | | --- | | **Byråd** 20. marts 2018 Sagsnr. 710-2017-4316 Dok.nr. 710-2018-59727 Sagsbehandler DPHVST | | 42.                 Evaluering af psykologhjælp til unge mellem 15-25 år - Åbent

###

|  |  |
| --- | --- |
| Tidl. politisk behandling | BY, 28.02.17, pkt. 25 |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle evaluering
af tilbuddet om psykologhjælp for unge mellem 15-25 år. Byrådet besluttede 28.
februar 2017, at tilbuddet skulle have åbent i 52 uger, at første samtale
afholdes inden for tre arbejdsdage fra den unges første henvendelse, og at
ordningen skulle evalueres primo 2018 med henblik på, at resultatet kunne indgå
i arbejdet med budget 2019-22.

Tilbuddet om psykologhjælp til unge mellem 15-25 år blev
etableret som en del af udmøntningen af budget 2016. Tilbuddet har til formål
at hindre, at unge med psykiske udfordringer udvikler så store
problemstillinger, at de får behov for behandling og støtte fra det
specialiserede socialområde.

Den unge kan tilbydes op til fem samtaler af afklarende
karakter, hvor psykologen hjælper med at indkredse problemstillingen, og hvor
den unge evt. henvises til yderligere hjælp i andet regi, hvis der er behov for
det.

Elisabeth Danielsen er forankret i Rådgivningscentret/PPR i Børn
og Familie og varetages af tre psykologer med en tredjedel årsværk hver.
Elisabeth Danielsen er placeret på [adresse] i Hadsten – i samme bygning som
fritids- og ungdomsklubben samt ungdomsskolens holdundervisning.

Der er som bilag vedlagt notat om evaluering af
psykologhjælp til unge mellem 15-25 år. Evalueringen indeholder sammenfattende
statistiske oplysninger om de unge, der har benyttet sig af tilbuddet og en
beskrivelse af de nuværende erfaringer.

**VURDERING**

I 2016 har 129 benyttet sig af tilbuddet, som
blev tilgængelig for unge i februar 2016. I 2017 har 191 unge benyttet sig af
tilbuddet.

Da tilbuddet alene har eksisteret i to år, og det er et
åbent tilbud for alle unge i alderen 15-25 år, er det vanskeligt at vurdere,
hvad den fremtidige efterspørgsel kan forventes at være. Med udviklingen fra
2016 til 2017 forventes det dog ikke, at efterspørgslen vil falde.

Stigningen i antallet af henvendelser i 2017 kombineret med,
at hver ung i 2017 i gennemsnit har haft 2,6 samtaler mod 2,2 i 2016, har
betydet, at der i 4. kvartal har været tilfælde, hvor det ikke har været muligt
at afholde 1. samtale inden for tre hverdage. I disse tilfælde prioriteres
henvendelserne efter graden af problemstilling.

Da det er vanskeligt at vurdere den fremtidige
efterspørgsel, finder Børn og Skole, at det er for tidligt at tage stilling
til, om der er behov for en justering af tilbuddet eller den økonomiske ramme
afsat til tilbuddet.

Børn og Skole vurderer, at der på sigt - såfremt
efterspørgslen stiger yderligere end niveauet i 2017 - kan blive behov for en
justering af tilbuddet. Dette kan fx ske ved følgende tiltag:

- Antallet
af samtaler reduceres til max fire samtaler

- Aldersspændet
reduceres, f.eks. til 15-20 år eller 18-23 år

- Øget
ventetid således kontakttiden øges fra tre til ti hverdage

- Udvidelse
af den økonomiske ramme.

Børn og Skole foreslår, at udviklingen følges i 2018, og
Børne- og Skoleudvalget løbende orienteres om efterspørgslen, samt at Byrådet
forelægges en ny status på tilbuddet primo 2019 med henblik på at vurdere, om
der er behov for en justering af ordningen.

**ØKONOMI**

Der er afsat 600.000 kr. årligt til ordningen. Hvis
efterspørgslen stiger yderligere og den nuværende ordning fastholdes, vil der
kunne være behov for en udvidelse af den økonomiske ramme til tilbuddet.

**INDSTILLING**

Direktøren for Børn og Skole indstiller til
Byrådet:

1. At der forelægges en ny status på tilbuddet om psykologhjælp for 15-25
årige primo 2019 med henblik på en vurdering af, om der er behov for en
justering af ordningen.

**BESLUTNING**

***Børne- og Skoleudvalget, 5. marts 2018:***

Fraværende:Ingen

Indstilles godkendt.

***Økonomiudvalget, 13. marts 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Notat om evaluering af Psykologhjælp til unge mellem 15 og 25 år | 710-2018-12638 |